**Projektas**

**LIETUVOS RESPUBLIKOS**

**pridėtinės vertės mokesčio ĮSTATYMo nr. IX-751**

**123 straipsnio pakeItimo**

**ĮSTATYMAS**

2021 m.           d. Nr.

Vilnius

**1 straipsnis. 123 straipsnio pakeitimas**

Pakeisti 123 straipsnį ir jį išdėstyti taip:

**„123 straipsnis. PVM mokėjimo tvarkos nesilaikymas**

1. Asmenims, pažeidusiems šio Įstatymo nuostatas, delspinigiai skaičiuojami Mokesčių administravimo įstatymo nustatyta tvarka.

2. Jeigu nustatoma, kad PVM mokėtojas nepagrįstai sumažino apskaičiuotą mokėtiną į biudžetą PVM sumą (padidino apskaičiuotą grąžintiną iš biudžeto PVM sumą), apskaičiuojama papildomai mokėtina PVM suma, kuria atitinkamai didinama mokėtina į biudžetą PVM suma (mažinama grąžintina iš biudžeto PVM suma), ir skiriama nuo 50 iki 100 procentų apskaičiuotos papildomai mokėtinos PVM sumos dydžio bauda.

3. Jeigu nustatoma, kad apmokestinamasis asmuo arba bet koks kitas asmuo, nesantis PVM mokėtoju, tačiau šio Įstatymo nustatyta tvarka privalėjęs mokėti į biudžetą PVM, jo nesumokėjo, apskaičiuojama mokėtina į biudžetą PVM suma ir skiriama nuo 50 iki 100 procentų apskaičiuotos PVM sumos dydžio bauda.

4. Šio straipsnio 2 ar 3 dalyje nurodytais atvejais skirdamas baudą, konkretų jos dydį mokesčių administratorius nustato vadovaudamasis Mokesčių administravimo įstatyme nustatytomis baudų skyrimo taisyklėmis.“

**2 straipsnis. Įstatymo įsigaliojimas**

Šis įstatymas įsigalioja 2022 m. liepos 1 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentas

Teikia

Seimo nariai Mykolas Majauskas

Edmundas Pupinis

Vytautas Bakas

Rasa Budbergytė

Zigmantas Balčytis

Simonas Gentvilas

Algirdas Butkevičius

Juozas Varžgalys

Antanas Čepononis

Laurynas Kasčiūnas